EkBass/fiwiki-20250220-pages-articles huggingface dataset:
Ukemi

pienoiskuva|Ranskalainen aikido-opettaja Gerald Blaize heittää tekniikan vastaanottajan, joka tekee pyörähtävän ukemin. Ukemi on japanilaisten kamppailulajien termi hallitulle kaatumiselle. Esimerkiksi Jigorō Kanōn luomassa judossa on osattava kaatua oikein jottei loukkaa itseään. Tätä taitoa kutsutaan ukemiksi. Ukemilla on keskeinen rooli myös aikidossa. Ukemin voi tehdä taaksepäin, eteenpäin tai sivuille. Ukemia pyritään tekemään aina mahdollisimman pyöreästi, jottei törmää mattoon. Kun lähtee tekemään taaksepäin ukemia, on muutama sääntö muistettava. Leuan pitää aina olla kiinni rinnassa, jottei pää tärähdä ja tule esimerkiksi aivotärähdystä. Kun lähtee kaatumaan, on joustettava jaloilla jotta pudotus olisi pehmeämpi ja tulisi matalammalta. Kun peppu koskee ensimmäistä kertaa tatamiin, on varauduttava lyömään tatamia kummallakin kädellään, jotta isku ei tule kehoon ja vie ilmoja pois vaan kohdistuu siten pelkästään käsiin. Kädet eivät saa levitä liian pitkälle, vaan ne on hyvä pitää suhteellisen lähellä omaa vartaloa. Käsillä ei saa ottaa vastaan, ainoastaan tärähdys on estettävä. Lopussa, kun pää on vielä kiinni rinnassa ja kädet tatamissa, jalkojen pitäisi olla noin 45 asteen kulmassa ilmassa. == Lähteet == Luokka:Japanilaiset budōkäsitteet Luokka:Aikido Luokka:Judo
Kirppiksen kingi

Kirppiksen kingi on MTV3-kanavalla esitettävä leikkimielinen kilpailuohjelma, jossa kolme henkilöä kisaavat siitä, kuka saa kerättyä suurimman rahasumman myymällä tavaroitaan kirpputorilla. Voittaja saa myös kahden muun kilpailijan ansaitsemat rahat. Ohjelmaa juontaa Jarppi Leppälä. Ohjelman ensimmäinen tuotantokausi alkoi 8. joulukuuta 2020 MTV3-kanavalla. Toinen tuotantokausi alkoi 8. joulukuuta 2021. Kauden uudistuksena oli se, että kilpailemassa on myös julkisuudesta tunnettuja henkilöitä. == Jaksot == === Ensimmäinen tuotantokausi === Jakso Jakson nimi Ensiesitys MTV3:lla Kilpailijat Voittaja & voitot Katsojaluvut 1 Menikö tunteisiin? 8. joulukuuta 2020 Miro, Sofia, Pirjo 435 000 2 Jännitysnäytelmä Turussa 15. joulukuuta 2020 Anniina, Charlotta, Mikko 322 000 3 Ammattireiskat 22. joulukuuta 2020 Sami, Soila, Marja 296 000 4 Savon sydämessä 29. joulukuuta 2020 Jaana, Jukka, Arto 310 000 5 Kierrätys kunniaan 5. tammikuuta 2021 Jani, Orna, Pia 351 000 6 Girl Power 12. tammikuuta 2021 Maiju, Noora, Pia 289 000 7 Usko itseesi! 19. tammikuuta 2021 Harri, Rosa-Maria, Anne 304 000 8 Koirat vs. Kissat 26. tammikuuta 2021 Riitta, Kipa, Anna 329 000 9 Turkkilaista kaupankäyntiä 2. helmikuuta 2021 Maarit, Emreh, Nasti alle 309 000 10 Hortonomi Jarppi? 9. helmikuuta 2021 Jussi, Leena, Minttu 316 000 11 Rankkaa sadetta 16. helmikuuta 2021 Heli, Satu, Jemina alle 324 000 12 Söpöt apumyyjät 23. helmikuuta 2021 Mikko, Anu, Maiju 287 000 === Toinen tuotantokausi === Jakso Jakson nimi Ensiesitys MTV3:lla Kilpailijat Voittaja & voitot Katsojaluvut 1 Nyt siivotaan! 8. joulukuuta 2021 Hanna Kinnunen, Marko Keränen, Joanna Kuvaja Joanna Kuvaja (879 €) 292 000 2 Apumyyjän metsästys 15. joulukuuta 2021 Juha, Maarit, Ida Juha (512 €) 231 000 3 Kollegoiden taisto 22. joulukuuta 2021 Esko Eerikäinen, Suvi Hartlin, Minna Kivelä Esko Eerikäinen (696 €) 241 000 4 Hikistä menoa 29. joulukuuta 2021 Kata, Elina, Pinja 268 000 5 Tiarat tiskiin 5. tammikuuta 2022 Kerttu Rissanen, Riikka Uusitalo, Venla Kokkonen 244 000 6 Pääkalloista legoihin 12. tammikuuta 2022 Tinna Pehkonen, Taru Sassi, Nadja Korpijaakko 269 000 7 Tyylikästä menoa 19. tammikuuta 2022 Laura Haimila, Tytti Junna, Lalli Savolainen alle 245 000 8 Tähdet kohdillaan 26. tammikuuta 2022 Iida, Tommi, Satu 331 000 9 Luopumisen tuskaa 2. helmikuuta 2022 Jonna, Hanna, Jyri 304 000 10 Sydämen asialla 9. helmikuuta 2022 Anne, Wendy, Tuija alle 249 000 == Lähteet == == Aiheesta muualla == * Ohjelman jaksoja mtv-palvelussa Luokka:2020-luvun suomalaiset tositelevisiosarjat Luokka:MTV3:n televisio- ohjelmat Luokka:2020-luvun suomalaiset kilpailuohjelmat
Johann Ruchrat von Wesel

Johann Ruchrat von Wesel (k. 1481) oli saksalainen teologi ja yksi Saksan humanistiliikkeen johtajista. Hänellä oli yhteyksiä Tšekin hussilaisiin. Johann Ruchat von Wesel oli yksi protestantismin edeltäjistä. Hän oli Erfurtin yliopiston professori. Filosofisen suuntautumisensa mukaan hän kuului todennäköisesti nominalisteihin.ADB:Rucherath, Johann Allgemeine Deutsche Biographie == Opit == Wesel uskoi, että Jumala valitsee tietyt ihmiset pelastukseen (predestinaatio) ja eritteli näkyvän ja näkymättömän kirkon. Wesel vastusti aneita, pappien pakollista selibaattia ja pyhiinvaellusmatkoja. Wesel uskoi, että vain Raamattu on luotettava uskon lähde, eikä paavia tai kirkolliskokousta tarvitse totella, jos se on ristiriidassa Raamatun opin kanssa. == Lähteet == Luokka:Saksalaiset teologit Luokka:Nominalistit Luokka:Syntymävuosi tuntematon Luokka:Vuonna 1481 kuolleet
Gregorius Riminiläinen

Gregorius Riminiläinen (kuoli 1358) oli italialainen teologi ja filosofi. == Opit == Gregorius oli nominalistinen ja hän sai paljon vaikutteita Augustinuksesta, hän esimerkiksi uskoi predestinaatioon. Gregoriuksen mukaan ihminen ei pysty elämään moraalisesti vain vapaan tahdon avulla ilman Jumalallista armoa. Gregorius uskoi, että kastamattomat lapset eivät tule pelastumaan. Gregoriuksen opit vaikuttivat myöhempiin uskonpuhdistajiin. == Lähteet == Luokka:Italialaiset teologit Luokka:Italialaiset filosofit Luokka:Nominalistit Luokka:Vuonna 1358 kuolleet
FreeType

FreeType on avoimen lähdekoodin kirjasto, joka on tarkoitettu kirjaintyyppien renderöintiin.https://freetype.org FreeType on saatavilla useille eri alustoille, kuten Android, Chrome OS, FreeBSD, iOS, Linux ja NetBSD. FreeType osaa hyödyntää muun muassa PostScript Type 1-, TrueType- ja OpenType- fontteja.http://freetype.sourceforge.net/freetype2/index.html#features == Historia == FreeTypen kehityksen aloitti David Turner vuonna 1996 TrueType- fonttien käsittelyä varten. Alkuperäinen versio oli kirjoitettu Pascalilla ja vuonna 1997 Robert Wilhelm siirsi sen C-kielelle. C- ja Pascal-versioiden kehitystä jatkettiin rinnakkain kunnes vuonna 2000 Pascal-versio lopetettiin.https://freetype.org/history.html Vuonna 2000 julkaistiin uudelleenkirjoitettu versio 2.0 (FreeType 2), joka oli kehitetty modulaarisena. Merkittäviä uusia ominaisuuksia oli tuki useille fonttimuodoille, etenkin PostScript-fonteille. 2.0 oli suunniteltu sulautettuja järjestelmiä silmällä pitäen ja sen kanssa voi käyttää ROM- muistista käytettäviä fontteja. Vuonna 1999 Applen mukaan TrueType-tavukoodin tuki rikkoi Applen patentteja, jonka johdosta osa tuesta kytkettiin pois. Myöhemmin Applen patentit ovat vanhentuneet.https://freetype.org/patents.html Myös useat Microsoftin ClearType-fontteihin liittyvät patentit ovat vanhentuneet. Vuonna 2013 Adobe lahjoitti Googlen tuella projektiin tukea CFF- fonttien käsittelyyn. == Ominaisuudet == FreeType tukee useita fonttimuotoja: * TypeType Font (TTF) ja TrueType Collection (TTC) * CFF (Compact Font Format) * WOFF * OpenType (OTF) ja OpenType Collection (OTC) * PostScript Type 1 (PFA ja PFB) * CID Type 1 * SFNT * X11 PCF * Windows FNT * BDF * PFR * Type 42 (rajoitettu tuki) == Lähteet == Luokka:Ohjelmakirjastot
Lewis Capaldi

Lewis Capaldi on skotlantilainen laulaja ja sanoittaja. Hänen ensialbuminsa Divinely Uninspired To A Hellish Extent ilmestyi vuonna 2019.Jenni Joensuu, Skotlantilainen laulaja–lauluntekijä Lewis Capaldi ensi kesän Pori Jazziin, Yle.fi, uutiset 17.11.2021, viitattu 17.11.2021 Hän esiintyi vuonna 2022 Pori Jazzissa. == Palkinnot ja tunnustukset == * Brit Awards, vuoden paras kappale * ehdokas: Grammy, vuoden paras kappale == Lähteet == == Aiheesta muualla == Luokka:Skotlantilaiset muusikot Luokka:Syntymävuosi puuttuu Luokka:Elävät henkilöt
About You

About You (tyylitelty muotoon ABOUT YOU) on saksalainen muotiverkkokaupankäyntiä harjoittava yritys. Se perustettiin vuonna 2014 Otto Groupin tytäryhtiöksi josta se muutti asemansa portfolioyhtiöksi osakkeenomistajien saldomuutoksen vuoksi. Yrityksellä on toimintaa yhteensä 15 eri maassa ja se keskittyy etupäässä personointiin sekä vaikuttajamarkkinointiin. Suomessa yritys aloitti toimintansa marraskuussa 2020. Vuonna 2018 About You listattiin Saksan viidenneksi suurimmaksi muotiverkkokaupaksi. Se on myös Hampurin ensimmäinen listaamaton digitaalinen startup-yritys jonka arvo on yli miljardi Yhdysvaltain dollaria. ==Lähteet== Luokka:Saksalaiset verkkokaupat
Ragnborg

Ragnborg on Suomessa ja Ruotsissa käytetty harvinainen naisen etunimi. Se on muinaisskandinaavinen nimi, joka koostuu sanoista ragn ja borg. Alkuosan merkitys on ’neuvo’ tai ’ratkaisu’, loppuosan ’suojelus’ tai ’linnoitus’. Nimen on selitetty kuvastavan jumalten voimaa ja niiden ihmisille tarjoamaa apua. Suomessa Ragnborg-nimi on tunnettu lähinnä Ahvenanmaan ja Turun saaristossa. Viime vuosisadalla sen sai etunimekseen noin 60 suomalaista. Digi- ja väestötietoviraston etunimitilaston mukaan uudella vuosituhannella ei ole syntynyt yhtään Ragnborg-nimistä henkilöä. ==Nimipäivät== Ragnborg on sisältynyt suomenruotsalaiseen almanakkaan vuodesta 1929. Nimipäivä oli alun perin 12. joulukuuta, mutta vuodesta 1989 alkaen se on ollut 20. helmikuuta. ==Tunnettuja Ragnborgeja== * Solveig Ragnborg Wikström (s. 1931), suomenruotsalainen taloustieteilijä ja professori ==Lähteet== ==Aiheesta muualla== * Etunimien taivutus: Ragnborg (Kotimaisten kielten keskuksen verkkojulkaisu) Luokka:Etunimet
Yhdystie 2954

Yhdystie 2954 on tie joka kulkee Kärkölän Marttilasta Hollolan Kukonkoivuun. Tien pituus on noin 26 kilometriä. Tien nimenä on Marttilantie seututien 295 risteyksestä Marttilantien risteykseen, Ojalantie Marttilantieltä Kärkölän ja Orimattilan kuntarajalle, Keiturintie kuntarajalta yhdystien 1631 risteykseen, Herralantie yhdystien 1631 risteyksestä Hahmajärventien risteykseen, Herralantie uudestaan Hahmajärventien risteyksestä kantatien 54 risteykseen, ja Korpikyläntie kantatien 54 risteyksestä valtatien 12 eritasoliittymään. ==Lähteet== 2954 Luokka:Kärkölän liikenne Luokka:Orimattilan liikenne Luokka:Hollolan liikenne
Pomarkunjoki

Pomarkunjoki on Pomarkussa Satakunnan maakunnassa virtaava joki. Se saa alkunsa Pomarkun ja Porin rajalla sijaitsevasta Inhottujärvestä ja virtaa Riuttan sekä Pomarkun kirkonkylän kautta Pomarkun ja Siikaisten rajalla sijaitsevaan Isojärveen. Joen varrella sijaitsevista nähtävyyksistä tunnetuimpiin lukeutuu Pomarkun kirkonkylän kohdalla sijaitseva vuosina 2017-2020 remontoitu Vanhantien kivisilta sekä joen yläjuoksulla sijaitseva Riuttansalmen leirikeskus. Joen vedenkorkeutta säännöstelee sen alkumetreillä sijaitseva Laurinsillan pato. == Lähteet == Luokka:Pomarkun joet Luokka:Merikarvianjoen alaosan alue
Kitanokkakrotti

Kitanokkakrotti (Lasiognathus saccostoma) on nokkakrotteihin kuuluva kalalaji. Lajia tavataan syvistä vesistä Atlantista ja Tyynestämerestä. ==Koko ja ulkonäkö== Kitanokkakrottinaaras voi kasvaa suurimmillaan 35 cm pitkäksi ja tyypillinen pituus on 7-11 cm. Koiras on huomattavasti pienempi, suurimmillaan noin 3 cm. Lajin naaras on ruumiinrakenteeltaan pitkänomainen ja suuripäinen. Kalan yläleuka on alaleukaa huomattavasti pidempi ja siinä on löyhässä kudoksessa kiinni pitkiä ja käyriä hampaita. Kitanokkakrotin elkäevän ensimmäinen ruoto on pidentynyt hyvin pitkäksi varreksi ja sen päässä on valoelin. Koiraalla on hyvin kehittyneet hajuelimet. ==Levinneisyys ja elintavat== Kitanokkakrottia tavataan trooppisilla alueilla Atlantilla ja Tyynenmeren keski- ja luoteisosissa. Laji elää useimmiten 800-1 800 metrin syvyydessä. Kala on peto ja syö erityisesti kaloja mutta myös selkärangattomia eläimiä. Kitanokkakrottikoiraat voivat kiinnittyä naaraan ruumiiseen, mutta eivät elä naaraan loisina. ==Lähteet== Luokka:Krottikalat
Charente

Charente voi tarkoittaa seuraavia: * Charente, Atlanttiin laskeva joki Ranskassa * Charente, Ranskan departementti.
Jess Ørnsbo

Jess Ørnsbo (1932 Kööpenhamina, Tanska – 2019Henrik Palle, Nekrolog: Digteren, dramatikeren og debattøren Jess Ørnsbo var vrængende vrissende Politiken 15.8.2019, viitattu 17.11.2021 ) oli tanskalainen kirjailija, koulutukseltaan slaavilaisten kielten maisteri. Hänen esikoisteoksensa on 1960 ilmestynyt runokokoelma Digte. Hän kirjoitti sen jälkeen poliittiseen modernismiin sijoittuvia kokoelmia. Hän kirjoitti myös näytelmiä. Ørnsbo oli 1986 ehdolla Pohjoismaiden neuvoston kirjallisuuspalkinnon saajaksi teoksellaan Hjertets søle.Ehdokkaat 1986, Norden.org, Pohjoismaiden neuvosto, viitattu 17.11.2021 Ørnsbon puoliso oli kirjailija Dorrit Willumsen ja heidän poikansa runoilija Tore Ørnsbo.Dorrit Willumsen, Nordic Womens Literature, viitattu 17.11.2021 ==Lähteet== Luokka:Tanskalaiset kirjailijat Luokka:Vuonna 1932 syntyneet Luokka:Vuonna 2019 kuolleet
Mario Kart Tour

Mario Kart Tour on Nintendon kehittämä ja julkaisema ajopeli. Se on Mario Kart -pelisarjan neljästoista osa ja se julkaistiin Android sekä iOS-laitteille 25. syyskuuta 2019. Peli sisältää joka toinen viikko ladattavia teemaratoja erilaisilla cupeilla, jotka sisältävät kolme rataa sekä bonushaasteen. Mario Kart -pelisarjassa entuudestaan nähtyjen ratojen lisäksi Mario Kart Tour sisältää myös todellisuudessa sijaitseviin kaupunkeihin sijoittuvia ratoja. Mario Kart Tour sai pääosin ristiriitaisen vastaanoton pelikriitikoilta, Metacriticin kokoamien 24 arvostelun keskiarvon ollessa 59/100. Peli oli kaupallinen menestys, sillä sitä ladattiin julkaisuviikon aikana yhteensä 90.1 miljoonaa kertaa. Huhtikuussa 2021 peliä oli ladattu yli 200 miljoonaa kertaa ja oli tuottanut 200 miljoonaa dollaria liikevaihtoa, joka teki siitä kaupallisesti Nintendon toiseksi myydyimmän mobiilipelin Fire Emblem Heroesin jälkeen. ==Lähteet== Luokka:Vuoden 2019 videopelit Luokka:Android-pelit Luokka:Ilmaispelit Luokka:IOS-pelit Luokka:Mario Kart Luokka:Japanissa kehitetyt videopelit
Slack Bird

Slack Bird on suomalainen punkfolk-yhtye sekä laulaja-lauluntekijä Dave Klasin sooloprojekti. Slack Bird on keikkaillut Suomen lisäksi paljon myös ulkomailla eri kokoonpanoilla, joista aktiivisin on ollut Slack Birdin duo-versio haitaristi Susanna Leppäsen kanssa. Vuodesta 2021 Slack Birdin ydinkokoonpanossa live-keikoilla on soittanut Dave Klasin lisäksi haitaristi Tiia Karttunen ja muusikko-kuvataiteilija Mirja Hanikka. == Diskografia == ==== Albumit ==== * Let's Start Wearing Capes 2016, Parta Records * Aleta Au 2018, Parta Records * Hämärään 2021, Harava Records ==== EP:t ==== * s/t 2012, omakustanne * Turvallisuuden onnettomuus 2013, Parta Records ==== Singlet ==== * Jouni 2018 (digisingle), Parta Records * Oottajan Laulu 2018 (digisingle), Parta Records * Etana 2019 (digisingle), omakustanne * Pyllytä peto 2021 (digisingle), Harava Records * Limut, sipsit, dipit 2021 (digisingle), Harava Records * Kerrospunkkaselli 2021 (digisingle), Harava Records * Tupakkarulla 2022 (digisingle), Harava Records == Lähteet == Luokka:Suomalaiset punkyhtyeet Luokka:Suomalaiset folkyhtyeet Luokka:Suomalaiset kansanmusiikkiyhtyeet
Samarskiitti

Samarskiitti on rakenteeltaan kompleksinen, harvinaisia maametalleja sisältävä oksidimineraali. Tarkemmin sanoen samarskiitti on joukko toisistaan hieman poikkeavia mineraaleja riippuen siitä, mitä kaikkia metalleja ja missä suhteessa toisiinsa niitä mineraalissa esiintyy. Alkuaine samarium löytyi 1800-luvulla samarskiittimineraalista spektroskooppisesti. Samarskiitti, ja sen kautta samarium, on nimetty tuntemattoman venäläisen kaivosvirkamiehen Vasilij Evgrafovič Samarskij-Byhovecin (1803–1870) mukaan. Samarskiittien kemiallinen kaava on muotoa XXO4, jossa ensimmäisen X:n kohdalla on jonkin yhden tai useamman harvinaisen maametallin, yttriumin, toriumin, uraanin tai kalsiumin ioneja ja jälkimmäisen X:n kohdalla niobium- tai tantaali-ioneja. Lisäksi osa kumman tahansa X:n kohdalla olevista metalli-ioneista voi korvautua rauta- (Fe2+ tai Fe3+) tai titaani-ioneilla. Yttriumrikkaassa samarskiitti-(Y):ssä ensimmäisen X:n kohdalla on jonkin tai joidenkin harvinaisten maametallien ioneja sekä yttriumioni, joista yttriumia on eniten. Kalsiumsamarskiitissa ensimmäisen X:n kohdalla on puolestaan runsaimmin kalsiumioneja ja ishikawaiitissa uraani- tai toriumioneja. == Lähteet == * Simmons, W. B., Hanson, S. L. & Falster, A. U., 2006: Samarskite-(Yb): A new species of the samarskite group from the Little Patsy pegmatite, Jefferson County, Colorado — The Canadian Mineralogist, vol. 44, s. 1119–1125 === Viitteet === Luokka:Oksidimineraalit
Dunbarin taistelu

Dunbarin taistelu 3. syyskuuta 1650 oli englantilaisten ja skotlantilaisten joukkojen välinen taistelu, joka päättyi Oliver Cromwellin johtamien englantilaisten voittoon. Cromwell aloitti sodan Skotlantia vastaan, koska skotit olivat hyväksyneet Kaarle II:n kuninkaakseen Kaarle I:n mestauksen jälkeen. Dunbaria pidetään Cromwellin suurimpana voittona muun muassa siksi, että hän ei ollut valmistautunut ratkaisutaisteluun vaan pyrki alun perin vain avaamaan joukoilleen perääntymisreitin. Englantilaiset saivat valtansa alle Etelä-Skotlannin ja seuraavien vuosien aikana myös Ylämaan, jota ei ollut sitä ennen valloitettu kertaakaan. ==Lähteet== Luokka:Skotlannin historia Luokka:Englannin sisällissota Luokka:1650
Berserker (Amon Amarth albumi)

__NOTOC__ Berserker on ruotsalaisen metalliyhtye Amon Amarthin yhdestoista studioalbumi. Se julkaistiin 3. maaliskuuta 2019 levymerkillä Metal Blade Records. == Kappaleet == # # # # # # # # # # # # == Kokoonpano == * Olavi Mikkonen − kitara * Johan Hegg − laulu * Ted Lundström − basso * Johan Söderberg − kitara * Jocke Wallgren – rummut == Arvostelut == * Imperiumi: 8-/10Levyarvostelu: Amon Amarth – Berserker Viitattu 17.11.2021. * Kaaoszine: 6/10Amon Amarth ei saa aikaiseksi levyn nimensä mukaista kiihkoa Viitattu 17.11.2021. * Metalliluola: 8+/10Amon Amarth – Berserker (2019) Viitattu 17.11.2021. * Soundi: Levyarvio: Tämä viikinkilaiva seilaa navakassa myötätuulessa – Amon Amarth teki vanhoilla päivillään uransa parhaan levyn Viitattu 17.11.2021. == Lähteet == == Aiheesta muualla == * * Luokka:Vuoden 2019 albumit Luokka:Amon Amarthin albumit
Joseph F. Fraumeni nuorempi

Joseph F. Fraumeni nuorempi on amerikkalainen tutkija ja lääkäri. Yli 50 vuotta NIH:ssa kestäneen uransa aikana Fraumeni kehitti ja johti kansallista ja kansainvälistä tutkimusohjelmaa, jonka tarkoituksena oli tunnistaa syövän ympäristölliset ja geneettiset tekijät sekä ehkäisykeinot. Hänen oma tutkimustyönsä keskittyi geneettiseen syöpäalttiuteen, erityisesti tutkimalla erilaisten pahanlaatuisten kasvainten esiintymistä suvuissa. Merkittävin hänen tekemänsä löytö on NCI-tutkijan Frederick P. Li:n kanssa tehty tutkimuslöytö harvinaisesta perinnöllisestä oireyhtymästä, johon liittyy lukuisia nuorten syöpiä. Tämä harvinainen oireyhtymä on nimetty tutkijoiden mukaan Li-Fraumenin oireyhtymäksi. Havainto johti lopulta molekyylitutkimuksiin, jotka paljastivat erilaisia periytyviä mutaatioita TP53-kasvainsuppressorigeenissä. == Lähteet == Luokka:Yhdysvaltalaiset lääkärit Luokka:Syntymävuosi puuttuu Luokka:Elävät henkilöt
Hyvän toivon kappeli

Hyvän toivon kappeli eli Jätkäsaaren kappeli on Helsingin Jätkäsaaressa sijaitseva Helsingin tuomiokirkkoseurakunnan yhteisötila. Hyvän toivon kappeli on avattu helmikuussa 2018 ja tila jatkoi lakkautetun Ruoholahden kappelin toimintaa alueella. Hyvän toivon kappeli sijaitsee kahden kerrostalon alakerrassa, joista toinen on Helsingin seurakuntayhtymän rakennuttama. Hyvän toivon kappeli on monitoimitila. 115-paikkaisen kappelisalin lisäksi rakennuksessa on useampi pienempi tila. Hyvän toivon kappelia vuokrataan myös yksityiskäyttöön. == Lähteet == Luokka:Helsingin kappelit Luokka:Jätkäsaari
Igor Sidorow

Igor Sidorow (oik. Kauno Erkki Kalervo Summala; 23. toukokuuta 1947 Joensuu − 9. toukokuuta 1995 Hyvinkää) oli suomalainen muusikko. Hän soitti 1960-70 -luvuilla useissa Lahtelaisissa yhtyeissä sekä keikka- että studiomuusikkona kosketinsoittimia ja puhaltimia. Yksi hänen tunnetuimmista yhteistyökumppaneistaan oli Esko Rahkonen, jonka levytyksissä ja keikkakokoonpanossa hän toimi vuosia. Igor Sidorow julkaisi omalla nimellään vain yhden soololevytyksen, vuonna 1974 ilmestyneen Iloinen Jouluhammond -albumin. Musiikkiuran jälkeen Summala toimi sovellussuunnittelijana. == Diskografia == *(1974) Iloinen Jouluhammond (Kotka/Satsanga, KOTLP 5) == Lähteet == Luokka:Suomalaiset muusikot Luokka:Vuonna 1947 syntyneet Luokka:Vuonna 1995 kuolleet
Islantilaisnaisten vuoden 1975 lakko

Islantilaisnaisten vuoden 1975 lakko () oli perjantaina 24. lokakuuta 1975 järjestetty naisten mielenosoitus ja työtaistelu. Lakon tarkoituksena oli ”osoittaa naisten korvaamatonta työtä Islannin taloudelle ja yhteiskunnalle” sekä ”protestoida palkkaeroja ja epäoikeudenmukaisia ​​työllisyyskäytäntöjä.” Ennen lakkoa naiset ansaitsivat alle 60 prosenttia miesten ansiosta.Icelandic women strike for economic and social equality, 1975 24\. lokakuuta 1975 islantilaiset naiset eivät menneet palkkatyöhönsä eivätkä tehneet kotitöitä tai lastenhoitoa kotona. 90 prosenttia Islannin naisista osallistui, mukaan lukien naiset maaseutuyhteisöissä.BBC: "The day Iceland's women went on strike Kalatehtaat suljettiin, koska monet tehtaiden työntekijöistä olivat naisia.Women's Day Off 1975 Lakkopäivän aikana 25 000 Islannin 220 000 asukkaasta kokoontui Islannin pääkaupungin Reykjavíkin keskustaan ​​mielenosoitukseen. Naiset kuuntelivat mielenosoituksissa puhujia, lauloivat ja keskustelivat keskenään siitä, mitä voitaisiin tehdä sukupuolten tasa-arvon saavuttamiseksi Islannissa. Puhujia oli paljon, muun muassa kotiäiti, kaksi kansanedustajaa, naisliikkeen edustaja ja naistyöläinen. Päivän viimeisen puheen piti vähäpalkkaisten naisten ammattiliiton edustaja.Guardian: The day Iceland's women went on strike Työnantajat valmistautuivat päivään ilman naisia ​​ostamalla makeisia, kyniä ja paperia viihdyttääkseen lapsia, jotka heidän isänsä toivat töihin, ja lisäksi makkarat myytiin loppuun monista kaupoista sinä päivänä. Lakon on nähty edistäneen Vigdís Finnbogadóttirin valintaa maan presidentiksi muutama vuosi myöhemmin.Vigdis.is: Presidential campaign and election ==Lähteet== Luokka:1975 Luokka:Lakot Luokka:Islannin historia Luokka:Feminismi
Wistron

Wistron Corporation () on elektroniikan valmistaja, joka sijaitsee Taiwanissa Se oli ennen osa Aceria, mutta se on vuodesta 2000 lähtien eriytetty siitä omaksi yhtiökseen. Wistron suunnittelee ja valmistaa tuotteita muille yrityksille myytäväksi omalla tuotemerkillään. Wistronin tuotteita ovat kannettavat ja pöytätietokoneet, palvelimet, tallennuslaitteet, LCD- televisiot, kämmenlaitteet sekä laitteet ja laitteet lääketieteellisiin sovelluksiin. == Lähteet == Luokka:Taiwanilaiset elektroniikkayhtiöt
Pegatron

Pegatron Corporation () on taiwanilainen elektroniikkaa valmistava yritys, joka kehittää pääasiassa tietotekniikkaa, viestintää ja kulutuselektroniikkaa merkkivalmistajille. Pegatron oli ennen osa AsusTeK Computeria, mutta se on vuodesta 2008 lähtien eriytetty siitä omaksi yhtiökseen. Pegatron myös kehittää, suunnittelee ja valmistaa tietokoneiden oheislaitteita ja komponentteja. Pegatronin päätuotteita ovat kannettavat tietokoneet, netbook- tietokoneet, pöytätietokoneet, pelikonsolit, kannettavat laitteet, emolevyt, näytönohjaimet ja LCD-televisiot sekä laajakaistaviestintätuotteet, kuten älypuhelimet, digisovittimet ja kaapelimodeemit. == Lähteet == Luokka:Taiwanilaiset elektroniikkayhtiöt
Didot (kirjaintyyppi)

Didot on yksi tunnetuimmista uusantiikva-kirjaintyypeistä. Se on saanut nimensä ranskalaiselta Didotin perheeltä, jotka toimivat 1700- ja 1800-luvulla kirjanpainajina, kustantajina ja kirjainmuotoilijoina. Nykypäivänä käytettävät Didot-kirjaintyypit perustuvat Firmin Didotin 1800-luvun alussa suunnittelemiin kirjaimiin, jotka henkivät valistuksen ajan objektiivisia ja rationaalisia piirteitä. Yksi tunnetuimmista nykyisin käytössä olevista Didot- kirjaintyypeistä on kirjainsuunnittelija Adrian Frutigerin suunnittelema ja Linotypen julkaisema Linotype Didot. Muita versioita ovat esimerkiksi GFS Didot, Firmin Didot ja Hoefler & Co:n HTF Didotin eri variaatiot. == Lähteet == Luokka:Kirjaintyypit
Geumsansa

Geumsansa () on Etelä-Koreassa Gimjen kaupungissa sijaitseva buddhalainen temppeli. Temppelin nimi tarkoittaa ”kultaisen vuoren temppeliä”, ja se aloitti toimintansa joko vuonna 199 tai 600 lähteestä riippuen. Laajennustöitä tehtiin 720–760-luvuilla, jolloin suurin osa temppelistä käytännössä rakennettiin uudelleen. Temppelikompleksiin kuuluu 13 valtion suojeluksessa olevaa kohdetta, jotka on määritelty kansallisiksi aarteiksi. Geumsansan temppeli järjestää turisteille korealaisia temppelivierailuita, joissa opastetaan maallikkoja korealaiseen buddhalaisuuteen. == Lähteet == Luokka:Buddhalaiset temppelit Luokka:Buddhalaisuus Etelä-Koreassa
Didot (täsmennyssivu)

Didot voi viitata seuraaviin: * Didot, ranskalainen kirjanpainajien, kustantajien ja kirjakevalajien suku, joka vaikutti 1700- ja 1800-luvulla * Didot, kirjainsuunnittelija Firmin Didotin suunnittelemille kirjaimille perustuvat uusantiikva-kirjaintyypit * Didot, kaukasialainen kansa
Benny Engelbrecht

Benny Engelbrecht (s. 4. elokuuta 1970 Amager) on tanskalainen sosiaalidemokraattisen puolueen. Hän oli Tanskan liikenneministeri Frederiksenin hallituksessa vuosina 2019–2022. Vuosina 2014–2015 hän oli veroministeri. Hän on istunut kansankäräjillä vuodesta 2007. ==Teokset== * Engelbrecht, Benny & Schaldemose, Christel. Foodfight.eu – din kost bestemmer, hvem du er. Men hvem bestemmer, hvad du spiser?. Sohn, 2011. ISBN 9788771220032 * Engelbrecht, Benny. Rød bonde - et portræt af Erik Lauritzen. Grafisk Arbejde, 2013. ISBN 9788740438833 * Engelbrecht, Benny & Sørensen, Flemming. De politiske håndværkere – om magt, indflydelse og resultater på Christiansborg. Pressto, 2017. ISBN 9788790333829 ==Lähteet== ==Aiheesta muualla== * Benny Engelbrecht Tanskan kansankäräjien verkkosivuilla Luokka:Tanskan liikenneministerit Luokka:Vuonna 1970 syntyneet Luokka:Elävät henkilöt
Johanneksen seurakunta (Helsinki)

Johanneksen seurakunta () on Suomen evankelis-luterilaisen kirkon ruotsinkielinen seurakunta Helsingissä. Seurakunta kuuluu Porvoon hiippakunnan Helsingin rovastikuntaan. Lisäksi seurakunta kuuluu Helsingin seurakuntayhtymään. Johanneksen seurakunnan kirkkoherra on Johan Westerlund. Seurakunnan kirkkoja ovat Johanneksenkirkko Ullanlinnassa ja St. Jacobs kyrka Lauttasaaressa. Vuoden 2024 lopussa Johanneksen seurakuntaan kuului 11 241 jäsentä, mikä oli 57,1 prosenttia alueen ruotsinkielisistä asukkaista. 2000-luvulla seurakunnan jäsenmäärä on ollut lievässä laskussa. == Kirkkoherrat == * 2009–2014: Stefan Djupsjöbacka * 2014→: Johan Westerlund == Katso myös == * Uskonto Helsingissä * Helsingin seurakuntayhtymä == Lähteet == Luokka:Ullanlinna Luokka:Helsingin evankelis-luterilaiset seurakunnat Luokka:Porvoon hiippakunnan seurakunnat
Matteuksen seurakunta (Helsinki)

Matteuksen seurakunta () on Suomen evankelis-luterilaisen kirkon ruotsinkielinen seurakunta Helsingissä. Seurakunta kuuluu Porvoon hiippakunnan Helsingin rovastikuntaan. Lisäksi seurakunta kuuluu Helsingin seurakuntayhtymään. Matteuksen seurakunnan vt. kirkkoherra on Helene Liljeström. Seurakunnan kirkko on Matteuksenkirkko Vartiokylässä. Vuoden 2024 lopussa Matteuksen seurakuntaan kuului 4 654 jäsentä, mikä oli 62,7 prosenttia alueen ruotsinkielisistä asukkaista. 2000-luvulla seurakunnan jäsenmäärä on laskenut merkittävästi. == Kirkkoherrat == Matteuksen seurakunnassa on vuodesta 1961 lähtien palvellut kuusi eri kirkkoherraa.Larkio 1980, s. 256 * 1961–1966: kirkkoherra Erik Hedman * 1967–1977: kirkkoherra Per Wallendorff ** 1968–1969: vt. kirkkoherra Ernst Häggqvist * 1977–1979: kirkkoherra Eero Sepponen * 1980–2009: kirkkoherra Henrik Andersén * 2009–2020: kirkkoherra Stefan Forsén * 2020→: kirkkoherra Helene Liljeström == Katso myös == * Uskonto Helsingissä * Helsingin seurakuntayhtymä == Lähteet == * === Viitteet === Luokka:Vartiokylä Luokka:Helsingin evankelis-luterilaiset seurakunnat Luokka:Porvoon hiippakunnan seurakunnat
Petruksen seurakunta

Petruksen seurakunta () on Suomen evankelis-luterilaisen kirkon ruotsinkielinen seurakunta Helsingissä. Seurakunta kuuluu Porvoon hiippakunnan Helsingin rovastikuntaan. Lisäksi seurakunta kuuluu Helsingin seurakuntayhtymään. Petruksen seurakunnan kirkkoherra on Daniel Björk. Seurakunnan kirkko on Maunulan kirkko Maunulassa. Vuoden 2024 lopussa Petruksen seurakuntaan kuului 5 740 jäsentä, mikä oli 58,3 prosenttia alueen ruotsinkielisistä asukkaista. 2000-luvulla seurakunnan jäsenmäärä on laskenut merkittävästi. == Kirkkoherrat == * 2009–2014: Bengt Lassus * 2015→: Daniel Björk == Katso myös == * Uskonto Helsingissä * Helsingin seurakuntayhtymä == Lähteet == Luokka:Maunula Luokka:Helsingin evankelis-luterilaiset seurakunnat Luokka:Porvoon hiippakunnan seurakunnat
Kankaanpään jäähalli

Kankaanpään jäähalli on valmistunut vuonna 1994. Se tehtiin paljolti talkootyönä. Hallia on laajennettu ja remontoitu vuosina 2013–2014. Hallia pitää yllä Kankaanpään Keinojää Oy. Hallia käyttää Kankaanpään Jääkarhut. Sen edustusjoukkue pelaa III-divisioonassa. Seurassa on lisäksi juniorijoukkueita ja taitoluistelijoita. Lisäksi Kankaanpään kaupunki ostaa vuoroja koululaisille. == Lähteet == Luokka:Kankaanpään rakennukset ja rakennelmat Luokka:Suomen jäähallit Luokka:Kankaanpään urheilu
Flemming Møller Mortensen

Flemming Møller Mortensen (s. 3. heinäkuuta 1963 Skørping) on tanskalainen sosiaalidemokraattinen poliitikko. Hän oli Tanskan kehitysyhteistyö- sekä pohjoismaisen yhteistyön ministeri vuosina 2020–2022. Mortensen on istunut kansankäräjillä vuodesta 2007 ja hän on koulutukseltaan sairaanhoitaja. ==Lähteet== ==Aiheesta muualla== * Flemming Møller Mortensen Tanskan kansankäräjien verkkosivuilla Luokka:Tanskan ministerit Luokka:Vuonna 1963 syntyneet Luokka:Elävät henkilöt
Glux-en-Glenne

Glux-en-Glenne on kunta Ranskassa Nièvren departementissa Burgundi-Franche- Comtén alueella. Se sijaitsee Yonnejoen alkulähteillä, noin 19 kilometriä Château-Chinon (Ville)’n kaupungista kaakkoon. Korkealla ylängöllä olevaa kuntaa ympäröi kolme Morvanin korkeimpia huippuja: Mont Beuvrayn (820 m), Mont Prénelayn (855 m) ja Haut Folinin (902 m). Mont Beuvrayn vuorella sijaitsee Bibracte, joka oli yksi merkittävimmistä Gallian oppidumeista eli linnoitetuista asutuksista. Arkeologisissa kaivauksissa löytyneet esineet ovat näytteillä paikallisessa museossa. Musée de Bibracte on ranskalaisen arkkitehdin Pierre-Louis Falocin suunnittelema. Mont Beuvray ulottuu Glux-en- Glennen kunnan lisäksi kahden muun kunnan alueelle. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
OBS Studio

OBS Studio (aiemmin Open Broadcaster Softwarehttps://obsproject.com/forum/threads/obs-classic-is-no-longer- supported-heres-how-to-easily-switch-to-obs-studio.55820/) on avoimen lähdekoodin ohjelmisto videokuvan kaappaamiseen ja lähettämiseen esimerkiksi pelaamisen suoratoistoon.https://obsproject.com Ohjelmassa voi myös tehdä myös videoeditointia useista lähteistä. Ohjelmalla voi tallentaa suoraan verkkokamerasta ja mikrofonista, yhdistää videopelin kuvaa, lisätä olemassaolevia videoita ja still-kuvia, sekä kaapata kuvaa ikkunasta tai osasta näyttöä. Ohjelmalla voi tehdä live-editointia ja sitä voi käyttää useimpien suoratoistopalveluiden kanssa lähetykseen. Ohjelma tukee videokuvan pakkaamista x264-ohjelmistolla tai grafiikkaprosessorin tuella.https://obsproject.com/wiki/General-Performance-and-Encoding-Issues == Kiistat == Streamlabs kopioi projektista lisenssin alaisesti, mutta ei sen hengessä: huomiota herätti, kun Streamlabs kopioi Lightstreamin verkkosivua ja sai negatiivista huomiota osakseen. Streamlabs Studio on tilauspohjainen ohjelmisto pelikuvan kaappaamiseen Xbox-konsolista. Streamlabs käytti OBS- nimeä Streamlabs OBS -ohjelmassa huolimatta OBS-projektin pyynnöstä olla käyttämättä sitä, joka aiheutti sekaannusta käyttäjille. == Lähteet == == Aiheesta muualla == * Näin nauhoitat kuvaa tietokoneen näytöltä – ilmainen ohjelma osaa monta niksiä Luokka:Videokaappausohjelmistot Luokka:Linux- ohjelmat Luokka:macOS-ohjelmat Luokka:Windows-ohjelmat
Jooel Vatanen

Jooel Vatanen (PT Vatanen) (s. 1990) on Pohjois-Karjalan Tuupovaarasta kotoisin oleva porvoolainen kuntosaliyrittäjä, personal trainer ja sosiaalisen median vaikuttaja. Vatanen aloitti YouTube-videoiden teon vuonna 2012. Sitä ennen hän kirjoitti urheilublogia. Kesäkuussa 2023 Vatasella oli Instagramissa 140 000 seuraajaa ja YouTubessa 175 000 tilaajaa. Helmikuussa 2021 hänellä oli Snapchatissa 180 000 seuraajaa. Vatanen omistaa Ptvgym Oy sekä PTV Hold Oy yritykset. Vuonna 2023 Ptvgym Osakeyhtiön liikevaihto oli 4,2 miljoonaa euroa ja tulos 915 000 euroaz PtvHold Oy:n liikevaihto vuonna 2023 oli tuntematon ja liikevaihto -8000€. Vuonna 2020 ensimmäistä kertaa järjestetyssä Creator Awards Finland -gaalassa Vatanen valittiin vuoden yrittäjäksi sekä yleisön suosikiksi yli 35 000 äänellä. ==Lähteet== Luokka:Elävät henkilöt Luokka:Vuonna 1990 syntyneet Luokka:Suomalaiset yrittäjät Luokka:Suomalaiset tubettajat
Antrimin piirikunta

Antrimin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 23 431 vuonna 2020. Piirikunnan hallintokeskus on Bellairen kylä ja suurin kunta on Mancelona Township. Piirikunta on perustettu vuonna 1840. == Väestö == Vuonna 2020 Antrimin piirikunnan 23 431 asukkaasta valkoisia oli 96,5 %, alkuperäisasukkaita 1,3 % ja mustia 0,4 %. Vuonna 2019 2,3 % asukkaista puhui kotonaan jotain muuta kieltä kuin englantia ja 1,8 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Gouloux

Gouloux on kunta Ranskassa Nièvren departementissa Burgundi-Franche-Comtén alueella. Se sijaitsee noin 34 kilometriä Château-Chinon (Ville)’n kaupungista koilliseen. Gouloux'ta kutsuttiin varhaiskeskiajalla Gubiliumiksi tai Govilisiksi. Se sijaitsi roomalaisen tien varrella, joka yhdisti Autunin ja Sensin kaupungit. Kunnan nähtävyys on 10 metriä korkea vesiputous Saut de Gouloux. Gouloux'ssa on vuonna 1947 perustettu puukenkätehdas. Alkuvuosina tehtaassa valmistettiin jopa 27 000 puukenkäparia vuodessa. Nykyään tehdas on laajentanut tuotevalikoimaansa, mutta kengät ovat yhä valikoimassa. Kunta on osa Morvanin luonnonpuistoa (Parc naturel régional du Morvan). Tiedosto:Gouloux-6719.jpg|Saut de Gouloux Tiedosto:Gouloux,sabot_- _panoramio.jpg|Puukenkätehdas ==Lähteet== ==Aiheesta muualla== Luokka:Nièvren kunnat
Kevätkumpu

Kevätkumpu () on yksi Porvoon kaupunginosista. Se sijaitsee noin kahden kilometrin päässä Porvoon keskustasta itään. Kevätkumpu on suurimmalta osin tiheään asuttua kerrostaloaluetta. Kevätkummun väkiluku on noin 7 000\. Kevätkummun asukkaista 36,4 % oli ulkomaalaistaustaisia vuoden 2019 lopussa. == Palvelut == Kevätkummun keskuksessa on ostoskeskus, jossa on mm. S-Market, moskeija, apteekki, sivistyskeskus, monta parturi-kampaamoa, koulu, päiväkoti, kirjasto, kolme kebabravintolaa, puistoja ja aidattu koirapuisto. == Lähteet == * https://www.s-kanava.fi/sv/toimipaikka/s-market-kevatkumpu- porvoo/518798186 * https://www.porvoo.fi/kantele-talo-kevatkummun- sivistyskeskus * https://fi-fi.facebook.com/ravintolaaxel/ * https://www.facebook.com/zidiBarbershop/ * https://peda.net/porvoo- borg%C3%A5/oppilaitokset/kev%C3%A4tkummun-koulu * https://fi- fi.facebook.com/pages/category/Hair-Salon/Hair-Design-617177265035450/ * https://www.kevatkummunapteekki.fi/ Luokka:Porvoon kaupunginosat
Elina Jaakkola

Elina Jaakkola (s. 1975) on suomalainen kauppatieteen tohtori, joka on elokuusta 2018 lähtien työskennellyt markkinoinnin professorina Turun yliopiston kauppakorkeakoulussa. Jaakkola valmistui kauppatieteen tohtoriksi Turun yliopistosta vuonna 2007. Väitöskirjatyötä tehdessään hän haastatteli 90 lääkäriä viidestä eri maasta. Englanninkielisessa artikkeliväitöskirjassaan (2007) Jaakkola tarkasteli muun muassa aktiivisten asiakkaiden vaikutusta lääkäreiden lääkemääräämisessä. Tutkimus oli otsikoitu Problem solving within professional services : a study of physicians ́ prescribing decisions. Jaakkola on Helsingissä ja Vaasassa toimivan ruotsinkielisen kauppakorkeakoulu Hankenin dosentti. Jaakkolan keskeisiin tutkimusaihepiireihin kuuluvat palveluliiketoiminta, arvonluonti, asiakaskokemus, asiakkaan ja toimijan sitoutuminen (engagement), palveluinnovaatiot ja B2B-markkinointi. Professori Jaakkola kuuluu viitatuimpien tutkijoiden joukkoon tieteenalallaan. Marraskuussa 2021 hän nousi Clarivaten Highly Cited Researches -listalle taloustieteiden ja liiketoiminnan (Economics and Business) alalta. Hän oli yksi noin kahdestakymmenestä Suomessa työskentelevästä tutkijasta tällä maailman viitatuimpien tutkijoiden listalla. Listalle ylsi vuonna 2021 kaikkiaan noin 6 600 tutkijaa maailmasta. ==Teoksia== * Elina Jaakkola (2007): Problem solving within professional services : a study of physicians ́ prescribing decisions. Väitöskirja. Turun kauppakorkeakoulu, ISBN 978-951-564-409-1; julkaistu sarjassa Turun Kauppakorkeakoulun julkaisuja, Sarja A, ISSN 0357-4652; 2:2007, (pdf-julkaisuna) * Elina Jaakkola, Markus Orava, Virpi Varjonen (2007): Palvelujen tuotteistamista kilpailuetua – Opas yrityksille. Tekes, Helsinki. ISBN 952-457-349-0, (pdf-julkaisuna ) ==Lähteet== ==Aiheesta muualla== *Elina Jaakkolan Google Scholar -profiili (google.com) *Elina Jaakkola. University of Turku, Turku School of Economics, Department of Marketing and International Business. Professor (researchgate.net) Luokka:Elävät henkilöt Luokka:Vuonna 1975 syntyneet Luokka:Suomalaiset kauppatieteilijät Luokka:Turun kauppakorkeakoulun professorit Luokka:Suomalaiset professorit Luokka:Viitatuimmat tutkijat Clarivaten mukaan
DikDek – Painajainen majatalossa

DikDek – Painajainen majatalossa on loppuvuodesta 2021 C More -suoratoistopalvelussa julkaistu seitsemänosainen suomalainen komediasarja. Sarjan on ohjannut Rike Jokela ja sen pääkäsikirjoittajana toimi Mike Pohjola. DikDek – Painajainen majatalossa perustuu Juha Vuorisen vuosina 2006–2009 julkaistun Dik Dek -kirjasarjan hahmoihin. Sarja kertoo työnsä yksityisetsivänä lopettavasta Tapsa Mäkilästä, joka ryhtyy avovaimonsa Annan kanssa pitämään ränsistynyttä majataloa. DikDek – Painajainen majatalossa esitettiin televisiossa MTV3-kanavalla syys-lokakuussa 2022. == Rooleissa == == Jaksot == Jakso Nimi Julkaisu C Moressa Ensiesitys MTV3:lla 1 Sala- salapoliisi 18. marraskuuta 2021 9. syyskuuta 2022 2 Epähedelmäsalaatti 16. syyskuuta 2022 3 Somet ristissä 25. marraskuuta 2021 23. syyskuuta 2022 4 Hiidenloukku 30. syyskuuta 2022 5 Kohtalo: Kas, nainen! 2. joulukuuta 2021 7. lokakuuta 2022 6 Händikäppers in da house 14. lokakuuta 2022 7 Appi kiehuu 9. joulukuuta 2021 21. lokakuuta 2022 == Lähteet == == Aiheesta muualla == * Sarjan traileri YouTubessa Luokka:2020-luvun suomalaiset komediasarjat Luokka:C More -alkuperäissarjat
Galolin kieli

Galoli on austronesialaisiin kieliin, timorilaisten kielten alaryhmään, kuuluva kieli, jota puhutaan Itä-Timorilla. Vuonna 2010 kielellä oli 13 000 puhujaa. Yhdessä lähimmän sukulaiskielensä, talurin, kanssa galoli lasketaan toisinaan yhdeksi ja samaksi kieleksi. Kieli lasketaan uhanalaiseksi. Puhujat ovat pääsääntöisesti vanhempaa väestöä, ja nuoremmat puhuvat useimmiten tetumia tai indonesiaa. Galolia kirjoitetaan latinalaisin aakkosin. == Fonologia == === Konsonantit === Labiaali Alveolaari Velaari Glottaali Nasaali m n Klusiili b d g ʔ Frikatiivi s h Tremulantti r Lähde: === Vokaalit === Etinen Keskinen Takainen Suppea i u Puolisuppea e o Avoin a Lähde: == Lähteet == Luokka:Itä-Timorin kielet Luokka:Austronesialaiset kielet
Itä-Timorin kielet

Itä-Timor on pienestä koostaan huolimatta kielellisesti melko monipuolinen maa. Ethnologuen mukaan maassa puhutaan 21 elävää kieltä. == Portugali ja tetum == Itä-Timorin perustuslaki määrittelee maan virallisiksi kieliksi portugalin ja tetumin. Vuoden 2010 väestönlaskennan mukaan tetumilla oli 448 788 ja portugalilla 595 puhujaa. Maan ollessa portugalin siirtomaa, portugali oli koulujen opetuskieli. Portugalia osaa kuitenkin vain noin 5 % maan väestöstä. Perustuslaki kuitenkin määrää, että maan tulee pitää yllä erityisen ystävällisiä suhteita muihin portugalinkielisiin maihin. Tetum jakautuu kahteen eri muotoon kaupunkilaisten (tetum prasa) ja maalaisten (tetum terik) välillä. Uutisia julkaistaan jonkin verran myös tetumiksi. == Työkielet == Indonesian miehityksen ajan maan ainoa virallinen kieli oli indonesia, jolla on tästä syystä huonossa maineessa. Tästä huolimatta indonesia on määritelty työkieleksi. Indonesialainen media on suosittua Itä-Timorilla. Indonesiaa käytetään myös paljon Itä-Timorin kansallisessa yliopistossa, jossa iso osa oppikirjoista on indonesiaksi ja kielellä kirjoitetaan mm. lopputyöt. Indonesian lisäksi myös englanti on määritelty työkieleksi. == Muut kielet == Itä-Timorin muut paikalliset kielet jakautuvat karkeasti austronesialaisiin ja yleisuusiguinealaisiin kieliin. Perustuslain mukaan valtion tulee edistää kansallisten kielten käyttöä yhdessä tetumin kanssa. Vuoden 2010 väestönlaskennan mukaan Itä-Timorin kymmenen puhutuimmat muut kielet olivat: Kieli Puhujamäärä mambai 131 361 makasai 101 854 baikenu 62 201 kemak 61 969 bunak 55 837 tokodede 39 483 fataluku 37 779 waima’a 18 467 naueti 15 045 idate 13 512 == Lähteet == *
Rauman Taiteilijaseura

Rauman Taiteilijaseura on Raumalla vuonna 1945 perustettu taideyhdistys, joka kuuluu Suomen vanhimpiin taiteilijaseuroihin. Yhdistyksen tarkoituksena on edistää kuvataidetta Raumalla ja sen ympäristössä, toimia kuvataiteen ja sen harjoittajien yhdyssiteenä ja etujärjestönä sekä lähentää taiteilijoita ja taideyleisöä.http://raumantaiteilijaseura.blogspot.com/p/tietoa-seurasta.html Alun perin yhdistys toimi myös eri taiteenalojen yhdyssiteenä, mutta melko pian muut taidealat kuin kuvataide irtautuivat seurasta. == Historia == Perustamisestaan lähtien seuran on järjestänyt taidenäyttelyitä ja osallistunut paikalliseen kulttuurikeskusteluun. Rauman Taiteilijaseuran ensimmäinen taidenäyttely pidettiin joulukuussa 1946 Raumanlinnassa. Näyttelyitä pidettiin vuosittain, vaihtuvissa tiloissa, muun muassa Rauman kansalaisopistossa, Rauman seurahuoneella, Karin koululla, Kauppaoppilaitoksella ja Poselassa. Vuosinäyttelyiden arvostelulautakunnassa ovat toimineet muun muassa Einari Wehmas ja Sam Vanni. Vuonna 1956 taiteilijaseura vuokrasi Pinnalan talon yläkerran käyttöönsä ja tila nimettiin ”Pinnalan Taidesalongiksi”. Taidesalongissa alettiin pitää piirustusiltoja, myyntitilaisuuksia ja näyttelyitä. Pinnalan Salongin toiminnan käynnistänyt pohjoismaisen taiteen näyttely toi ensikerran Raumalle modernistisia virtauksia ja keräsi sekä kehuja että kyseenalaistusta. Taloudellisista syistä Taidesalongista jouduttiin luopumaan kolmen vuoden toiminnan jälkeen. Seura sai korvaavat tilat Karhulan talosta, jonka piharakennukseen perustettiin grafiikan ateljee. 1960-luvulla seura oli vaikuttamassa Rauman taidemuseon perustamiseen ja on vuodesta 1970 alkaen tehnyt tiivistä yhteistyötä museon kanssa. Taiteilijaseuran tunnuksen on suunnitellut Arvo Iissalo vuonna 1946. == Puheenjohtajat == * Arvo Iissalo 1946–1954 * Alpo Sarva 1954–1963 * Unto Kaski 1964 * Arvo Iissalo 1965–1968 * Alpo Sarava 1969–1972 * Raimo Arras 1973 * Elina Salo 1974–1977 * Mirja Luukko 1978–1980 * Hannu Artinaho 1981 * Tarmo Vainio 1982–1983 * Eila Minkkinen 1984–1988 * Pirjo Hamm-Hakamäki 1989–1991 * Riitta Säteri 1991–1995 * Ei puheenjohtajaa 1996 * Irene Nyholm 1997–2009 * Ulla Stenback 2009–2010 * Kirsi Backman 2010–? * Tommi-Wihtori Roström 2018, 2019 == Lähteet == === Viitteet === Luokka:Rauma Luokka:Suomalaiset taiteilijaseurat
Poul Ørum

Poul Ørum (23. joulukuuta 1919, Skive, Tanska – 27. joulukuuta 1997Ørum, Poul, Kirjasampo, viitattu 18.11.2021) oli tanskalainen kirjailija. Hän oli taitava kertoja ja juonenkehittelijä, joka kokeili erilaisia naturalistisen romaanin muotoja. Teosten keskeinen teema on pieni tai ulkopuolinen ihminen yhteiskunnan rattaissa. Proosan lisäksi hän julkaisi runokokoelman Strandbilledere (1983). ==Palkinnot ja tunnustukset== * Kultaiset laakerit -kirjallisuuspalkinto 1962 teoksesta Natten i ventesalenDe Gyldne Laurbær, Boghandlerklubben, viitattu 18.11.2021 ==Suomennetut teokset== * Kukonlaulun aikaan (Hanegal), suom. Katri Ingman-Palola, Helsinki: WSOY 1966 ==Lähteet== ==Aiheesta muualla== * Ejgil Søholm, Poul Ørum, Den Store Danske Luokka:Tanskalaiset kirjailijat Luokka:Vuonna 1919 syntyneet Luokka:Vuonna 1997 kuolleet
Louis Armstrong -palkinto

Louis Armstrong -palkinto on suomalaisen Classic Jazz ry:n vuodesta 1991 jakama palkinto perinteisen jazzin hyväksi tehdystä työstä. 2010-luvun alkuvuosina palkinnon jakaminen keskeytyi, kunnes vuonna 2014 sen hallinnointi siirtyi Suomen PerinneJazz ry:lle. Palkinto on nimetty 1900-luvun alkupuolen jazztrumpetistin Louis Armstrongin mukaan. ==Palkinnon saajat== * 1991 Jan Lindén * 1992 Pentti Lasanen * 1993 Erik Lindström * 1994 Nalle Nyman * 1995 Jukka Haavisto * 1996 Antti Sarpila * 1997 Unto Haapa-aho * 1998 Kalevi Viitamäki * 1999 Sven Nygård * 2000 Rick Wahlstein * 2001 perhe Brushane * 2002 Helena Siltala ja Johanna Iivanainen * 2003 Pekka Iiramo * 2004 Atro ”Wade” Mikkola * 2005 Osku Rajala * 2006 Pentti Mutikainen * 2007 Jörgen Petersen * 2008 Fred Andersson * 2009 Jorma Railonkoski * 2010 puolustusvoimien sotilassoittokunnat * 2014 Seppo Hovi * 2015 Jerzy Dubiel * 2017 Erkki Hurri * 2018 Matti Heinivaho * 2019 Martti Peippo * 2021 Harri Aavaharju * 2022 Pekka Toivanen * 2023 Pekka Mesimäki ==Lähteet== * Louis Armstrong -palkinto Pekka Mesimäelle, Perinnejazz.fi. Viitattu 1.7.2024. === Viitteet === Luokka:Suomalainen jazz Luokka:Suomalaiset musiikkipalkinnot
Rostselmaš

Rostselmaš () on venäläinen maatalouskoneyhtiö, joka valmistaa maataloustraktoreita ja puimureita. Yhtiö perustettiin 1929 ja sen kotipaikka on Rostov-na-Donu. == Lähteet == == Aiheesta muualla == * Rostselmaš- leikkuupuimurit Suomen maahantuojan sivustolla * Rostselmaš-leikkuupuimurit Konedatan sivustolla Luokka:Maatalouskonevalmistajat
Raimo Huittinen

Raimo Huittinen (s. 1941 Pihlava, Pori) on Punkalaitumella asuva suomalainen kuvataiteilija. Huittinen työskenteli 16 vuotta Satakunnan Kansa -sanomalehden piirtäjänä, kunnes ryhtyi vuonna 1981 freelanceriksi. Huittisen naivististen teosten päätekniikka on serigrafia ja hän käsittelee niissä arkisia huomioita humoristisesti. Huittisen teoksia on ollut useana vuonna esillä muun muassa Naivistit Iittalassa -näyttelyssä. Huittinen on suunnitellut useita Porin Päivä -julisteita ja tehnyt kuvituksen Vanha Pori -teokseen. == Lähteet == Luokka:Suomalaiset kuvittajat Luokka:Vuonna 1941 syntyneet Luokka:Elävät henkilöt
Scary Stories to Tell in the Dark

Scary Stories to Tell in the Dark on vuonna 2019 ensi-iltansa saanut kauhuelokuva. Elokuvan on ohjannut André Øvredal ja se pohjautuu Alvin Schwartzin tekemään samannimiseen kirjasarjaan. Elokuvaa kuvattiin Yhdysvalloissa sekä Kanadassa ja sen merkittävissä rooleissa esiintyvät Zoe Colletti, Michael Garza, Gabriel Rush, Austin Zajur, Natalie Ganzhorn, Austin Abrams, Dean Norris, Gil Bellows, ja Lorraine Toussaint. Vuonna 2013 CBS Films hankki oikeudet kirjasarjaan 1212 Entertainmentiltä, tarkoituksenaan tuottaa siitä kokoelokuvan. Tammikuussa 2016 ilmoitettiin että Guillermo del Toro tulisi tuottamaan sekä mahdollisesti myös ohjaamaan projektin CBS Filmsille. Elokuvan ohjaajaksi valittiin kuitenkin lopulta André Øvredal, del Toron, Danielin, Brownin ja Graven vastatessa elokuvan tuotannosta. Elokuvan varsinainen kuvausvaihe alkoi 27. elokuuta 2018 ja päättyi 1. marraskuuta 2018 St. Thomasissa Kanadan Ontariossa. Scary Stories to Tell in the Darkin julkaisi Lionsgate Films teatraalisesti 9. elokuuta 2019. Elokuva sai pääosin positiivisen vastaanoton elokuvakriitikoilta jotka kehuivat lähdemateriaalista otettujen kauhupiirteiden kuvastamista. Elokuva oli kaupallinen menestys sen myytyä maailmanlaajuisesti 104,5 miljoonaa dollaria elokuvan budjetin ollessa noin 28 miljoonaa dollaria. == Lähteet == Luokka:Vuoden 2019 kanadalaiset elokuvat Luokka:Yhdysvaltalaiset kauhuelokuvat Luokka:Kanadalaiset kauhuelokuvat Luokka:Vuoden 2019 yhdysvaltalaiset elokuvat